Rett dame på jobben
Filmens action-historie handler hele tide nom rett mann på rett plass. 
I Steven Soderberghs actiondebut er Gina Carano så til de grader riktig mann! 

Er du i tvil: 
Gå inn på YouTube og søk opp navnet. 
Der bevises hennes fysiske forutsetning, med en fryktinngytende MMA-merittliste. 
Utgangspunktet for hele denne filmen var nettopp at Soderbergh så henne i aksjon i MMA-buret. 

Han må utvilsomt også ha sett hennes filmpotensiale: 
Stor, vakker, med rå naturlig fysisk kraft, sensuell utstråling og bevegelser som en puma. 

Historien går som følger: 
Careno er avhopper fra et «etterretningsfirma», hvis spesialiteter er såpass skitne at myndighetene bare leier dem inn når man må. 
Og det må man, selvfølgelig. 
Stadig vekk og mot klekkelig betaling. 
Vår kvinne får imidlertid etter hvert betydelig tvil om det meste. 
Hun kommer på sporet av uhumskheter og dobbeltspill hun ikke kan stå inne for. 
Men å hoppe av, er ikke så enkelt¿ 

Steven Soderbergh er en alltid interessant, sløy og intelligent filmskaper. 
Når han først satser på action for første gang, gjør han også dét med al den kompromissløse fandenivoldskhet, som han alltid har brukt. 
Dessuten er han i den, etter hvert, heldige situasjonen at «alle» skuespillere åpenbart vil jobbe med ham. 
Sjekk birollelisten; her er det mange som har ryddet plass på timeplanen! 

Mye kan sies om denne filmen. 
Først og fremst dette: 
Det er en kvalitetsaction, med utsøkt actionhåndverk, snedig plott, teknisk komplett, hard nok, seriøs nok, morsom nok. 
Og, altså, med et uvanlig funn av en skuespiller midt i det hele. 
